Viadi en il desert

Renata Münzel

Persunas:
Dolly, 62 onns
Sia biadia Serena, 25 onns

Las duas dunnas giran per il guaud enturn, Serena mussa a sia tatta ad ir cun auto.
Serena	Ed ussa en segunda.

Dolly mida transmissiun, i sgrizia in pau.

Dolly	Stgisa.
Serena	Nagin problem, ti fas quai bain.

Ellas van.

Dolly	I va!
Serena	Cler ch'i va. Mintga tgutg sa emprender ad ir cun auto. E ti n'es betg ina tgutga.

Ellas van.

Serena	Quai na crai nagin ch'jau mussia a mia tatta ad ir cun auto.
Dolly	Fa il bain e na di a nagin. Surtut betg a tes tat, quel na duai betg savair. El be 	s'agita.
Serena 	Pertge? Quel po bain esser cuntent.
Dolly	(riend da quai perplexa) Quel crai ch'jau prendia e partia.
Serena	Hm.
Dolly	E forsa fatsch jau quai era. In bel di prend jau l'auto e vom en Spagna e lura a 	Marocco. - Lura stun jau nua ch'i ma plascha. E lura ponderesch jau tge ch'jau vi 	anc da la vita. Ussa hai jau 62 onns ed hai l'impressiun d'avair adina mo fatg quai 	ch'ils auters vulevan. Mes um e mes uffants ed avant, mes geniturs. – Ed jau? Tge 	èsi cun mai? Tge vi jau?

L'auto fa ina ramur dad auto da cursa.

Serena	Forsa vegn jau cun tai. Er jau fatsch mo adina quai ch'ils auters vulan.

Dolly ri. Ella accuplescha en moda suverana.

Serena	Ti es la meglra da tuts. Jau sper ch'jau daventia ina giada sco ti.

Translaziun: Dumenic Andry